News Update: Nasdaq 100 มีโอกาสร่วง 20% จากจุดสูงสุด Siegel ศาสตราจารย์ด้านการเงินจาก Wharton เตือน เงินเฟ้อลากยาว Fed ขึ้นดอกเบี้ยมากกว่า 4 ครั้ง - FINNOMENA
Jeremy Siegel ศาสตราจารย์ด้านการเงินจาก Wharton School กล่าวว่า ขาลงของหุ้นสหรัฐฯ ยังอยู่ห่างไกลจากจุดจบ คาดดัชนี Nasdaq 100 อาจร่วง 20% จากจุดสูงสุดเดือน พ.ย. หรือมากกว่า 7% จากระดับปัจจุบัน จากนโยบายการเงินที่เข้มงวดขึ้น Fed
25 ม.ค. 2565

Jeremy Siegel ศาสตราจารย์ด้านการเงินจาก Wharton School กล่าวว่า ขาลงของหุ้นสหรัฐฯ ยังอยู่ห่างไกลจากจุดจบ คาดดัชนี Nasdaq 100 อาจร่วง 20% จากจุดสูงสุดเดือน พ.ย. หรือมากกว่า 7% จากระดับปัจจุบัน จากนโยบายการเงินที่เข้มงวดขึ้น Fed
“ผมมองว่าความเจ็บปวดยังไม่จบ” Jeremy Siegel ให้สัมภาษณ์กับ Bloomberg โดยเขายังคงมีมุมมองเป็นบวกอย่างมากต่อตลาดหุ้นในระยะยาว แต่เขามองว่าตลาดยังไม่พร้อมสำหรับการที่ Fed จะปรับขึ้นอัตราดอกเบี้ยมากกว่า 4 ครั้งในปีนี้
นอกจากนี้ Jeremy Siegel ในวัย 76 ปี ยังคาดว่าดัชนี S&P 500 จะติดหล่มอยู่ในการปรับฐานที่ประมาณ 10% เนื่องจาก Fed ต้องหยุดการเติบโตของสภาพคล่องที่มากเกินไป โดยคาดว่าพรุ่งนี้ (26 ม.ค.) จะได้เห็นทิศทางนโยบายที่มุ่งมั่นและแข็งแกร่งมากขึ้นของเจอโรม พาวเวลล์
ตลาดคาดว่าในการประชุม Fed วันที่ 25-26 ม.ค. คณะกรรมการ Fed จะส่งสัญญาณขึ้นอัตราดอกเบี้ยครั้งแรกในเดือน มี.ค. และเตรียมปรับลดขนาดงบดุลในช่วงปลายปีเพื่อต่อสู้กับอัตราเงินเฟ้อในระดับสูง โดย Fed จะเดินหน้าใช้นโยบายเข้มงวดต่อเนื่องแม้จะส่งผลกระทบสินทรัพย์เสี่ยงก็ตาม
Jeremy Siegel มองว่า เศรษฐกิจสหรัฐฯ ยังต้องเผชิญกับแรงกดดันด้านเงินเฟ้อไปตลอดทั้งปี โดยคาดว่าระดับเงินเฟ้อจะขยายตัวที่ 7% เช่นเดียวกับที่เคยเกิดขึ้นในปี 2021
Jeremy Siegel กล่าวว่า มีสัญญาณทางเทคนิคจำนวนมากที่ชี้ให้เห็นถึงความผันผวนในตลาดหุ้น โดยนอกจากความท้าทายจากนโยบายที่เข้มงวดขึ้นของ Fed ตลาดยังต้องเผชิญกับการแพร่ระบาดของโอมิครอนที่ไปขัดขวางการขยายตัวของเศรษฐกิจในไตรมาสแรกอีกด้วย
อ้างอิง: https://www.bloomberg.com/news/articles/2022-01-24/wharton-s-jeremy-siegel-says-nasdaq-will-fall-into-bear-market?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
Jeremy Siegel
Nasdaq 100
News Update
ตลาดหุ้นสหรัฐฯ
เงินเฟ้อสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA